Publication: Magyar Közlöny
Issue: MK-2002-129 (Year: 2002, Number: 129)
Era: 1990-2004
Section: 
Paragraph Index: 117

2. Ha valamelyik Fél a fizetési mérlegét illetõen nehéz helyzetben van, vagy ennek közvetlen veszélye fenyeget, az érintett Fél az 1994. évi Általános Vámtarifa és Kereskedelmi Egyezmény vonatkozó rendelkezéseivel és a Nemzetközi Valutaalap Alapokmányának VIII. Cikkével összhangban korlátozó intézkedéseket hozhat — beleértve az importra vonatkozó intézkedéseket is —, amelyek korlátozott idõtartamúak, és nem tarthatnak hosszabb ideig, mint ami a fizetési mérleg helyzetének helyreállításához szükséges. Az intézkedéseket — ahogy a fizetési mérleg feltételei javulnak — fokozatosan enyhíteni kell, és amint a feltételek többé már nem indokolják fenntartásukat, meg kell szüntetni õket. Az érintett Fél elõzetesen tájékoztatja a másik Felet az intézkedések bevezetésérõl, és amikor ez lehetséges, megszüntetésük ütemtervérõl.

Source: https://magyarkozlony.hu/hivatalos-lapok/466b9968042371b050b81c944252b18e623f0cb6/dokumentumok/15acc60a728b50bfb4743cd5b59cb55d43ea474e/letoltes